b'\n_START_ARTICLE_\nVenom\n_START_SECTION_\nZgodovina\n_START_PARAGRAPH_\nVenom so nastali s preimenovanjem skupine Guillotine leta 1979. Originalno so zasedbo sestavljali Jeffrey Dunn na kitari, vokalist Dave Blackman, Dave Rutherford na drugi kitari, bas kitarist Dean Hewitt in bobnar Chris Mercaters. Kasneje istega leta sta bila Blackman in Mercater zamenjana z bobnarjem Tonyem Brayem in vokalistom Cliverjem Archerjem. Kmalu zatem je bil zamenjan tudi basist Alan Winston z Deanom Hewittom, Rutherforda pa je na kitari zamenjal Conrad Lant. Le nekaj dni pred prvim nastopom bend zapusti Winston, tako da Lant kitaro zamenja za bas kitaro._NEWLINE_Leta 1980 se Venom odlo\xc4\x8dijo, da bodo prevzeli nekatere satanisti\xc4\x8dne znake, tako da so se \xc4\x8dlani preimenovali. Clive Archer postane "Jesus Christie", Conrad Lant "Cronos", Tony Bray "Abbadon" in Jeffrey Dunn "Mantas". Aprila tega leta posnamejo prve tri demo posnetke, to so bili "Angel Dust", "Raise The Dead" in "Red Light Fever". Kmalu zatem za samo 50 funtov posnamejo novih 6 posnetkov, s Cronosom na vokalih v pesmi "Live Like An Angel". Clive Archer zapusti bend, s \xc4\x8dimer se zaklju\xc4\x8di stalno menjavanje postave. V tej zasedbi iz leta 1980 Venom nastopajo \xc5\xa1e danes._NEWLINE_Venom pod okrilje vzamejo Neat Records, in \xc5\xbee kmalu zatem izdajo single "In League with Satan" / "Live Like An Angel". Kasneje leta 1981 izdajo prvenec Welcome to hell. To je bil poseben in provokativen album, saj je bil Satan v tistih \xc4\x8dasih v glasbi malokdaj omenjen. Velja za zelo vpliven album. Meje Thrash metala je potisnil do ekstremov, in zametki novega \xc5\xbeanra so bili tukaj._NEWLINE_Njihov drugi album, Black metal, velja za enega najbolj vplivnih albumov thrash, black in death metala. V tekstih, naslovih pesmi in kitarskih solih namre\xc4\x8d lahko najdemo elemente vseh treh \xc5\xbeanrov._NEWLINE_Medtem ko mnogo fenov ter glasbenikov vidi Venom kot enega najpomembnej\xc5\xa1ih metal bendov, se nekateri drugi s tem ne strinjajo. Tako je hardcore punk pevec Henry Rollins leta 1986 v svoj dnevnik med drugim zapisal: "kitarist je tako slab da mi gre na bruhanje."_NEWLINE_Pionirji blacka zatrjujejo, da je \xc5\xa1el danes black metal predale\xc4\x8d. Nasprotujejo aktom, kot so projekcije gore\xc4\x8dih cerkva med koncertom in drugim podobnim "umetni\xc5\xa1kim" \xc5\xa1ovom. Pravijo, da je bil njihov cilj kontraverzna glasba, nektaeri pa da v tem pretiravajo. Kakorkoli \xc5\xbee, tudi njihovo mnenje se od intervjuja do intervjuja spreminja._NEWLINE_Marca 2006 so izdali svoj najnovej\xc5\xa1i album, Metal black. \xc5\xbde ime nakazuje, da gre za vrnitev k svojim koreninam.'